Han er cand.psychol., spesialist i klinisk psykologi og dr.philos. i psykologi. Doktorgraden handlet om posttraumatiske reaksjoner hos barn og familier som opplevde jordskjelvet og tsunamien i Indiahavet 2004. Han var forsker ved Nasjonalt kunnskapssenter om vold og traumatisk stress (NKVTS) fra 2007 til 2012, da han begynte ved Psykologisk institutt, der han ble professor i 2017.